Glaoda ar Prad, pe Klaoda ar Prad, a oa kelenner ha skrivagner brezhonek, ganet e Brest dar 25 a viz Genver 1875, ha marvet e Vern-dAnjou dan 13 a viz Ebrel 1926. Skrivañ a rae ivez gant meur a anv-pluenn : Pluenzir, Barz Ab Breiz, , Barz Plougastell, Klaoda, Klaoda Gersadiou, Klaod Koz. Eus Plougastell e oa e dud, ha di ez ejont en-dro da chom pa oa 4 bloaz o mab. Desavet e voe eno, e Kerzadiou. Mont a reas da vevel da skol al Likez, da Gemper. Met lakaet e voe war ar studi, ha goude kaset da zeskiñ ar vicher skolaer.